Vearba

Vearbbat (dahkansánit) leat sátneluohkká, mii muitala mii dahkkojuvvo ("oađán" ja "čállá"), mii dáhpáhuvvá ("báitá") dahje mii lea ("orrut"). 

 Finihtta- ja infinihttavearbbat 
Davvisámegielas leat guovttelágan vearbbat:

 finihttavearbbat
 infinihttavearbbat 

Finihttavearbbat sojahuvvojit vuogi (modusa), áiggi (tempusa), persovnna ja logu (numerusa) dáfus, muhto infinihttavearbbat eai sojahuvvo dahjege dain eai leat persovdnagehčosat.

 Vearbaluohkát 

Buot vearbbaid sáhttá juohkit golmma luohkkái sojahanminstara mielde:

 bárrastávvalvearbbat (-at, -it ja -ut)
 bárahisstávvalvearbbat (leat, biehttalanvearba ja -it)
 kontrakšuvdnavearbbat (-át, -et ja -ot)

 Predikáhtta 

Sámegiela giellaoahpa mielde juohke cealkagis lea unnimusat okta predikáhtta, omd.:

 Báhcet dearvan!
 In.
 Mu viellja oađđá ja skuhra.

Dát ii leat seamma go omd. indoeurohpálaš gielain, main subjeavtta ja vearbba geavaheapmi cealkagis lea bággu:

 It's raining. (eaŋgalsgillii)
 Det regnar. (ruoŧagillii)

 Girjjálašvuohta 

 Liŋkkat 

 Davvisámegiel grámmatihkka.

Kategoriija:Sátneluohkát